钦定古今图书集成/明伦汇编/氏族典/第463卷 > 《廖用贤尚友录》 > 傅知柔
## 钦定古今图书集成/明伦汇编/氏族典/第463卷 > 《廖用贤尚友录》 > 傅知柔

按《万姓统谱》：“知柔，楫从孙。宣和中登第，调循州推官。
贼曾少龙入境，教民造兵具，伤死者百馀人，贼大溃，
城赖以全。事闻，擢知龙岩县。虔寇窃发，闻其威名，独
不敢犯境。及去，遂肆焚掠。”调泉州佥判，帅臣檄捕海
寇，知柔出帜以示，寇即降。终朝请郎，福州佥判。